অষ্ট্ৰেলিয়াৰ প্ৰাক্তন অপেনাৰ মেথিউ হেডেনে ২৪ অক্টোবৰত অনুষ্ঠিত ভাৰত-পাকিস্তানৰ টি-২০ বিশ্বকাপৰ খেলৰ পিছত চিৰপ্ৰতিদ্বন্দী দেশ দুখনৰ খেলুৱৈ সকলে প্ৰদৰ্শন কৰা ক্ৰীড়া ভাতৃত্ববোধৰ প্ৰশংসাত পঞ্চমুখ হৈ পৰিছে।
খেলুৱৈ সকলৰ ক্ৰীড়াসুলভ আচৰণক প্ৰশংসা কৰি হেডেনে কয় যে খেলুৱৈসকলে তেওঁলোকৰ আচৰণৰ দ্বাৰা এক উদাহৰণ স্থাপন কৰিছে।
দেওবাৰে টি-২০ বিশ্বকাপৰ চুপাৰ ১২ খেলত ভাৰতে প্ৰথমবাৰৰ বাবে আইচিচি বিশ্বকাপত পাকিস্তানৰ হাতত পৰাজিত হয়।
খেলখনৰ পিছতেই ভাৰতীয় অধিনায়কে বিজয়ী দলৰ অন্যতম নায়ক মহম্মদ ৰিজৱানক আলিঙ্গন কৰা আৰু পাক অধিনায়ক বাবৰ আজমৰ সৈতে কৰমৰ্দন কৰা ছবিয়ে সকলোৰে দৃষ্টি আকৰ্ষণ কৰিছিল।
তদুপৰি ভাৰতৰ প্ৰাক্তন অধিনায়ক তথা বৰ্তমান পৰামৰ্শদাতা হিচাপে থকা মহেন্দ্ৰ সিং ধোনী খেল সমাপ্ত হোৱাৰ পিছত পাকিস্তানৰ অধিনায়ক বাবৰ আজম, ছোৱেব মালিক আৰু বেগী বলাৰ শ্বাহনাৱাজ দাহানীকে ধৰি পাকিস্তানৰ খেলুৱৈসকলৰ সৈতে কথা পাতি থকা দেখা গৈছিল।
২০০৮ চনৰ মুম্বাই সন্ত্ৰাসবাদী আক্ৰমণৰ পিছৰে পৰা ভাৰতে পাকিস্তানৰ সৈতে দ্বিপাক্ষিক ক্ৰিকেট সম্পৰ্ক এৰাই চলিছে। কেৱল আইচিচি ইভেণ্টতহে দেশ দুখনে প্ৰতিদ্বন্দিতা কৰিছে।
হেডেনে কয় যে পাকিস্তান আৰু ভাৰতীয় খেলুৱৈসকলে খেলখনৰ শেষত একেলগে যি আচৰণ দাঙি ধৰিলে আমি ইজনে সিজনক মানুহ হিচাপে কেনেদৰে ব্যৱহাৰ কৰা উচিত তাৰ এটা ভাল উদাহৰণ স্থাপন কৰিছিল।
Covid Update ৰাজ্যত নতুনকৈ কিমানজন আক্ৰান্ত হ'ল কোভিডত? কিমানে প্ৰাণ হেৰুৱালে মাৰাত্মক ভাইৰাছত?
অসমৰ সন্তানেই নহয় বৰাকক অসমৰ পৰা পৃথক কৰিব খোজা স্বয়ম্ভু বাঙালী নেতা প্ৰদীপ দত্ত ৰয়!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
